Kui atleedid, nende hulgas ka hõbemedalivõitja Arnold Luhaäär, laevatrepile astusid, alustas sadamakail orkester riigihümni mängimist. Tõstjad ei saanud aga kaua seda au nautida, sest peagi  selgus, et tervitus oli määratud hoopis "Liedertafeli" lauluseltsile, kelle liikmed parasjagu saabusid tagasi Viini laulufestivalilt. Olümpiamehi lohutas vaid mõne Spordi Keskliidu asjamehe soe käepigistus ja Leopold Tõnsoni kingitud punased roosid. Koos mindi tgasihoidlikule hommikusöögile "Kuld Lõvisse".